Heijastuspinta: Harry Potteria ja minishortseja
Kategoriat: Asut ja vaatteet , Elokuvat , Lifestyle , Pohdinnat , Tätä tänään
Tulipa sitten käytyä katsomassa Harry Potter and the Deathly Hallows, Part 2. Olihan tuo ihan hyvä, huonompiakin Pottereita on nähty. Aikamoista ilotulitusta koko leffa, mutta niinhän se oli kirjan jälkimmäinen osa muutenkin. Pariin kohtaan olin pettynyt, ne asiat, jotka kirjassa koskettivat kaikista eniten, oli tiivistetty tai jätetty pois, mutta ymmärrettävää se toki on. Näinhän se aina melkeinpä tuppaa olemaan, kun katsoo kirjasta elokuvaksi -tuotoksia. :D Leffan loppu oli yhtä ällöpyllylälly kuin kirjassakin, se täytyy sanoa. x)
Ehkä en ruodi ja risukoi sen enempää, kun en se maailman suurin Potter-fani kuitenkaan ole, ja kirjoihinkin olin vanhemmiten lopulta pikemminkin pettynyt, koska ne eivät tuntuneet kasvavan mukanani, vaan pysyvän yhtä naiveina ja yksinkertaisina kuin aina ennenkin. :D Silti olen toki aina symppaillut Pottereita ja seuraillut kiinnostuneena, miten tämä suunnilleen vuosikymmenen kestänyt leffaprojekti on edennyt, ja miten se tulee päätökseensä. Siinä mielessä leffassakäynti oli tässä kohtaa kyllä itselleni merkityksellinen juttu. :) Melodramaattisempi ihminen julistaisi lapsuuden loppuneen nyt tähän. (Mulla se tosin jatkuu varmaan ikuisesti!)
Valittiin katselukokemukseksi ihan perinteinen 2D, koska kuulin, että 3D ei tuo leffaan mitään lisää, ja toisaalta 3D-leffoissa tuntuvat aina kontrastit ja värit vähän haalenevan. Hienoa tuo visuaalisuus olikin, eikä 3D:tä tosiaan osannut kaivata.
Tässä vielä esittelemättä jäänyt asu. Uskaltauduin lopulta kuitenkin riskeeraamaan pakaranvilkkumisen korkeavyötäröisten American Apparel -shortsien kanssa, ja noh, varsinkin kun on pitkä neuletakki ulkosalla vielä takamuksen peittona, olo ei ole kovin häiritsevä. :D
Toppi ja shortsit - American Apparel, ballerinat - Wonders, kello - Michael Kors, ankh - British Museum
Meinaatteko mennä katsomaan uusimman ja viimeisen Potter-leffan?
Mä en ole koskaan nähnyt (tai lukenut) ainoatakaan Harry Potteria, joten tämä uusin tuskin tulee olemaan poikkeus. :) Jaksaa aina ihmetyttää miten jotkut (lähinnä ilmeisesti nuorempi väestö?) keuhkoo niin kympillä sekä Harrysta että Taru Sormusten Herrasta - en meinaan ole jälkimmäiseenkään tutustunut yhtään sen enempää kuin Potteriin. Ehkä mä oon vaan niin läpäläpälässynlää-tuotannon rakastaja, etten tuollaisia fantasiamaailmoja ymmärrä. :D
Kävin katsomassa keskiviikkona 3D:nä. Kirjan lukemisesta on jo jokunen vuosi, joten en ihan tarkalleen edes muistanut kaikkia kohtia.
HP -fanina tietysti tykkäsin leffasta ja oli se mielestäni parempi kuin esim. part 1 (eihän siinä edes tapahtunut mitään).
Ei ehkä fanina saisi ikinä arvostella leffoja, kun niistä niin haluaisi pitää. Mutta ehkä sitten oikeastikin tykkäsin siitä. Ja aion ainakin vielä katsoa uudestaan. :)
15. heinäkuuta 2011 klo 9.21
(toiveikkaana) tsekkasin kuvat kun mainitsit tuon pakaranvilkkumisen mutta eihän noi ole yhtään pahat?
15. heinäkuuta 2011 klo 11.29
Jose, joo, ei siitä leffasta varmasti oikeen saa mitään irti muutenkaan, jos ei toi maailma ole yhtään tuttu. :P Mut kyllä ne vaikka kolme ekaa kirjaa voi olla ihan jees joskus lukasta, ne on ihan hauskaa kamaa, kun ottaa ne sellaisina lasten-/nuortenkirjoina. :) Mä oon kyllä fanaattinen Taru sormusten herrasta -intoilija x) Musta se on vaan ihan... wau :D
Enni, joo, Part 1 oli lopulta aika tylsänpuoleinen, vastasi kyllä kirjaa siltä osin. x) Hee, mäkin kyl katon aina Pottereita, jos niitä vaikka tulee telkkarista, ja tälleen oon nähnyt pari Potteria useampaankin otteeseen, mut oon aina leffojen kierrättäjä muutenkin. :) Mies esim. ei voi sietää samojen leffojen katselua, ellei ole tositositosi superhyper leffa. :P
Rinkeli, no näissä kuvissa ei tällä kertaa. :D Mut päätellen siitä miltä kävellessä tuntui (kipuaa ylöspäin) arvelen, että liikkeessä se vaara on :D
15. heinäkuuta 2011 klo 11.51